40η Διδακτική ώρα

**3.3**.4.7. Κρίσιμα ζητήματα της μετάδοσης του μηνύματος, που πρέπει να τονιστούν.

α. Μετάδοση του μηνύματος - γλώσσα σώματος

***Σπουδαιότητα - σημασία τρόπου μετάδοσης***

* **Ο τρόπος μετάδοσης του μηνύματος** αποτελεί τον πιο κρίσιμο παράγοντα της διαπροσωπικής προφορικής επικοινωνίας,

(α) αφού μέσω αυτής δεν ανταλλάσσονται μόνον πληροφορίες, αλλά

(β) ταυτόχρονα και **συναισθήματα.**

* **Αφορά** ουσιαστικά τη **διαδικασία αλληλοεπίδρασης** μεταξύ των συνομιλητών,

που προσδιορίζει τελικά και το αποτέλεσμα της επικοινωνίας.

***Αιτιολόγηση*** ***σπουδαιότητας - σημασίας τρόπου μετάδοσης***

Αντίθετα με αυτό που υποστηρίζεται από τους μη ειδικούς,

ότι δηλαδή τα λόγια είναι αυτά που προσδιορίζουν το αποτέλε­σμα, ερευνητικές εργασίες

υποστηρίζουν ότι **ο πιο κρίσιμος παράγοντας στην προ­φορική επικοινωνία είναι**

* (α) "η γλώσσα του σώματος" και
* στη συνέχεια (β) ο τόνος, (γ) η ένταση και (δ) το χρώμα της φωνής.

Το πιο σημαντικό δεν είναι τι λέμε αλλά πώς το λέμε.

***Συμπέρασμα***

Τα **λόγια** παίζουν μικρό ρόλο σε σχέση με τη **φωνή και το σώμα**,

(α) τόσο στη σημασία που θέλουν να εκφράσουν (β) όσο και στη σύλληψη, (γ) ερμηνεία,

(δ) κατανόηση και (ε) επηρεασμό του δέκτη.

***Ορισμός "γλώσσας του σώματος"***

Η "γλώσσα του σώματος" **είναι όλες** (1) οι στάσεις και (2) οι κινήσεις του σώματος,

(3) οι χειρονομίες, (4) οι εκφράσεις και (5) οι κινήσεις του προσώπου και των ματιών

κατά τη διάρκεια της επικοινωνίας.

***Σκοπιμότητα χρήσης***

Οι άνθρωποι συνειδητά ή αυθόρμητα, όταν επικοινω­νούν, **χρησιμοποιούν αρκετά το σώμα τους,** για (α) να δώσουν σημασία στα λόγια, (β) να μεταβιβάσουν πληροφορίες, όπως τα συναισθήματα, που δε μεταβιβάζονται με τα λόγια.

**Επίδραση φωνής και σώματος**

Η σημασία των λέξεων μπορεί να διαφοροποιείται όχι μόνο με το χρώμα, την ένταση και τον τόνο της φωνής, αλλά και με τις εκφράσεις του σώματος.

***Σύγκριση- Πλεονεκτήματα***

* Η "γλώσσα του σώματος" συνήθως είναι **πιο ειλικρινής** από τη "γλώσσα του λόγου", αφού το άτομο μπορεί να ελέγχει πολύ καλύτερα τα λόγια του από ό,τι την έκφραση του σώματος του.
* Επίσης αξίζει να αναφερθεί ότι πολλές εκφράσεις του σώματος (π.χ. χαμόγελο, έκφραση λύπης, κτλ.) έχουν **διαπολιτισμική σημασία,** με την έννοια ότι σημαίνουν τα ίδια πράγματα σε διαφορετικές χώρες και πολιτι­σμούς.

β. Κατανόηση των διαφορών μεταξύ πομπού και δέκτη

***Εισαγωγή***

* Η καλή επικοινωνία μεταξύ δύο ανθρώπων προϋποθέτει την κατανόηση από αυτούς των διαφορών τους.
* Αυτές οι διαφορές εντοπίζονται κυρίως στην **(1) αντί­ληψη** και τον **(2) κώδικα που χρησιμοποιούν.**

**(1) Αντίληψη**

***Εισαγωγή***

Όπως έχει αναφερθεί, η διαφορά της προσωπικότητας των ανθρώπων τους κάνει να βλέπουν το γύρω τους κόσμο διαφορετικά.

***Ενέργειες πομπού***

Απαιτείται λοιπόν ο πομπός να προσπαθεί να κατανοήσει

(α) τον τρόπο με τον οποίο ο δέκτης αντιλαμβάνεται το γύρω κόσμο του,

(β) τις ανάγκες του,

(γ) τις προσδοκίες του,

(δ) τις γνώσεις του,

(ε) την ψυχολο­γική και

(στ) φυσιολογική του κατάσταση.

***Ενέργειες δέκτη***

Η ίδια προσπάθεια απαιτείται και από την πλευρά του δέκτη.

***Αποτέλεσμα***

Έτσι, ο πομπός γνωρίζει καλύτερα τι μπορεί ο δέκτης να αντι­ληφθεί απ' όσα επιθυμεί να του μεταβιβάσει.

**(2) Διαφορετικοί Κώδικες**

***Αιτία κακής επικοινωνίας***

Οι διαφορετικοί κώδικες συχνά είναι η κύρια αιτία της κακής επικοινωνίας μεταξύ των ανθρώπων.

***Τρόπος βελτίωσης επικοινωνίας***

Η προσπάθεια να επικοινωνούμε με τον ίδιο κώδικα, δηλαδή να μιλάμε την ίδια γλώσσα, αποτελεί βασική παράμετρο βελτίωσης της επι­κοινωνίας.

***Αποτέλεσμα***

Η χρησιμοποίηση απλής γλώσσας και λέξεων που αφήνουν ελάχιστα περιθώρια διαφορετικής ερμηνείας βελτιώνουν αναμφισβήτητα την επικοινωνία.

**Ερωτήσεις Πανελληνίων Εξετάσεων τύπου Σωστού Λάθους**

1) Ο τρόπος μετάδοσης του μηνύματος αποτελεί τον πιο κρίσιμο παράγοντα της διαπροσωπικής προφορικής επικοινωνίας αφού μέσω αυτής δεν ανταλλάσσονται μόνον πληροφορίες, αλλά ταυτόχρονα και συναισθήματα. (Γενικό 2012)

2) Η «γλώσσα του λόγου» είναι συνήθως πιο ειλικρινής από τη «γλώσσα του σώματος», αφού το άτομο μπορεί να ελέγχει πολύ καλύτερα τα λόγια του απ’ ότι την έκφραση του σώματος του. (Επαν.2013)

**Ερωτήσεις Ανάπτυξης Πανελληνίων Εξετάσεων**

1) Από τα κρίσιμα ζητήματα της μετάδοσης του μηνύματος να περιγράψετε την κατανόηση των διαφορών μεταξύ πομπού και δέκτη (Γενικές 2013)